Reedel, 9. detsembril toimus juba 4. Euroopa Liidu esinduse Kanadas eestvõttel korraldatud esinduslik jõulukontsert Ottawas Notre Dame’i katedraalis. Kontserti, kus esitati jõululaule originaalkeeltes 18 Euroopa liikmesmaalt, nautis üle 1000 külalise. Kontserdi lindistas CBC ja lõik esinemistest jõudis ka õhtustesse teleuudistesse ning seda märgiti ajalehes Ottawa Citizen.
Kohalikesse teleuudistesse jõudis kontserdilõik, milles esitati eestikeelset „Helisegu jõulukellad“.
Kontserdi üks peakorraldajatest oli Ülle Baum, pidulikku õhtut olid kuulama tulnud teiste seas ka kohalikud eestlased ja Eesti Suursaatkonna Ottawas esindajad.
Jõulukontsert Ottawas